# Проект на Договор

**ВЪЗЛОЖИТЕЛ: “ТОПЛОФИКАЦИЯ СОФИЯ” ЕАД**

**ИЗПЪЛНИТЕЛ: ....................................................................**

**ПРЕДМЕТ:** **„Ремонт на силов модул за инвертора на МП11 в ОЦ „Люлин“**

Д О Г О В О Р

Днес……..2016 г., в гр. София, между**:**

**„ТОПЛОФИКАЦИЯ СОФИЯ ” EАД**, със седалище и адрес на управление: гр. София, ул. „Ястребец” № 23Б, вписано в Търговския регистър на Агенцията по вписванията към Министерството на Правосъдието с ЕИК 831609046, представлявано от Георги Беловски - Изпълнителен директор, наричано за краткост в договора **Възложител**, от една страна

и

„................................”, със седалище и адрес на управление: гр. ......................................, вписано в Търговския регистър на Агенцията по вписванията към Министерството на правосъдието с ЕИК ....................., представлявано от ...................... – Изпълнителен директор/Управител, наричано за краткост в договора **Изпълнител**, от друга страна,

а основание чл.183 във връзка с чл.112 от ЗОП и Решение № ………/……….201…. г. на Изпълнителния директор на „Топлофикация София” ЕАД за класиране на участниците и избор на изпълнител по обществена поръчка с предметпредмет **„Ремонт на силов модул за инвертора на МП11 в ОЦ „Люлин“,** се сключи настоящия договор за следното:

**I. ПРЕДМЕТ НА ДОГОВОРА:**

Чл.1.(1) Възложителят възлага, а Изпълнителят приема да извърши „**Ремонт на силов модул за инвертора на МП11 в ОЦ „Люлин“**

(2) Изпълнителят следва да извърши работите по ал.1, в съответствие с Предложение за изпълнение на обществената поръчка на Изпълнителя (Приложение №1), Ценово предложение (Приложение №2) на Изпълнителя, неразделна част от договора и в съответствие с действащото към момента законодателство.

**II. СРОК И МЯСТО ЗА ИЗПЪЛНЕНИЕ НА УСЛУГАТА**

Чл. 2. (1) Срокът за изпълнение на предмета на поръчката е ………………….. /……….. / месеца, считано от датата на предаване от Възложителя на Изпълнителя на обекта, установена с подписан двустранен протокол.

(2) Действието на договора е от датата на неговото сключване до изтичане на предложения от изпълнителя гаранционен срок.

(3) Мястото за извършване на ремонтните дейности е ……………………………………………………

**III. ЦЕНА И НАЧИН НА ПЛАЩАНЕ**

Чл.3. (1)Общата цена на за цялостното изпълнение на ремонта е в размер на ........................... /............................................/ лв., без ДДС.

(2) Единичните цени на оборудването , което ще се ремонтира , са както следва:

Чл. 4 (1) Непредвидените и допълнителни ремонтни дейности се възлагат на Изпълнителя, след съставянето на протокол, одобрен от Възложителя.

Чл.5. (1) Плащането по договора ще се извърши в срок до 30 /тридесет/ календарни дни след представяне на приемо-предавателен протокол и оригинална фактура.

 (2) Всички плащания от ВЪЗЛОЖИТЕЛЯ към ИЗПЪЛНИТЕЛЯ ще се извършват по следната сметка на Изпълнителя:

IBAN сметка:

BIC код:

Банка:

**IV. ГАРАНЦИОННИ СРОКОВЕ**

Чл. 6. Гаранционен срок за извършените ремонтни дейности е..............................................

Чл. 7. (1) Изпълнителят се задължава да отстранява за своя сметка всички недостатъци, констатирани по време на изпълнение на ремонтните дейности, както и скритите недостатъци и появилите се впоследствие дефекти в посочените гаранционни срокове.

 (2) За проявилите се в гаранционните срокове дефекти Възложителят уведомява писмено Изпълнителя. В срок до три дни след уведомяването, Изпълнителят съгласувано с Възложителя е длъжен да започне работа за отстраняване на дефектите в минималния технологично необходим срок.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.8(1) Изпълнителят е длъжен да извърши ремонта съобразно техническите спецификации на Възложителя и Технческото предложение.

(2) Изпълнителят е длъжен да извърши ремонта в срока посочен в договора.

 чл.9 Изпълнителят носи пълна отговорност за работата и действията на своите работници и служители. Възложителят не носи отговорност за трудово-правните отношения на Изпълнителя с персонала.

Чл.10 (1) Изпълнителят е длъжен незабавно да уведоми Възложителя при откриване на пропуски, неточности и неясноти в спецификациите и да поиска съответните писмени инструкции.

(2) Изпълнителят е длъжен да предупреждава своевременно Възложителя за възникването на проблеми, които могат да се отразят неблагоприятно на работата, увеличаване стойността на договора или забавяне на предвиденото време за завършване.

Чл.11. Изпълнителят се задължава да влага при изпълнението качествени материали, отговарящи на изискванията на Закона към техническите изисквания към продуктите, за които да представя на Възложителя необходимите сертификати.

**VII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 12. ВЪЗЛОЖИТЕЛЯТ има право получи в срок и качествено услугата предмет на договора.

Чл. 13. ВЪЗЛОЖИТЕЛЯТ се задължава да приеме в срок изпълнените работи, като и да заплати в срок и при условията на договора дължимите суми на Изпълнителя.

**VIII. ОТГОВОРНОСТ И САНКЦИИ**

Чл.14. Изпълнителят отговаря пред Възложителя за качеството на използваните материали, както и за качеството и точността на извършената работа на обекта. Рискът от случайно погиване или повреждане на извършените ремонтни дейности, материали и др. се носи от Изпълнителят.

Чл. 15 (1) В случай, че Изпълнителят не извършва работата по този договор в съответствие с техническата документация, техническите правила и стандарти, Възложителят има право:

1.Да прекрати по-нататъшната дейност на Изпълнителя по изпълнение на поръчката.

2.Да изисква промени в изпълнението, ако влаганите материали не съответстват на отразените в количествено - стойностната сметка.

Чл. 16. При неизпълнение на задължение по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.

Чл. 17. При забава за завършване и предаване на работите по настоящия договор в уговорените срокове Изпълнителят дължи неустойка в размер на 0.5 % (нула цяло и пет на сто) от стойността на договора за всеки просрочен ден, но не повече от 20 % (двадесет на сто) от стойността на договора.

Чл. 18. (1) При некачествено или неточно извършване на ремонтните дейности, освен задължението за отстраняване на дефектите или изпълнение, Изпълнителят дължи и неустойка в размер на 20% (двадесет на сто) от стойността на некачествено или неточно извършените ремонтни дейности.

(2) Дължимата неустойка по предходната алинея не лишава Възложителя от възможността да търси обезщетение за вреди, надхвърлящи размера на неустойката и/или да се възползва от други възможности, предоставени му от закона.

Чл.19. Ако недостатъците, установени при приемането на ремонтните дейности не бъдат отстранени в договорения срок, Изпълнителят дължи освен неустойката некачествено или неточно изпълнение и неустойка в удвоения размер на разноските за отстраняване на недостатъците.

Чл. 20. (1) Ако недостатъците, установени в гаранционните срокове не бъдат отстранени в договорения между Изпълнителя и Възложителя срок, Изпълнителят дължи неустойка в удвоения размер на разноските за тяхното отстраняване.

(2) При нанесени щети на имуществото на Възложителя изпълнителят поправя щетите за своя сметка или заплаща удвоения размер на разноските за тяхното отстраняване.

(3) В случай, че Изпълнителят не заплати начислената неустойка доброволно, Възложителят има право да я удържи от последващо дължимо по договора плащане или от стойността на гаранцията за изпълнение.

Чл. 21. Ако е в забава за плащане съгласно условията от този договор, Възложителят дължи на Изпълнителя неустойка в размер на 0.5 % (нула цяло и пет на сто) от размера на забавеното плащане за всеки просрочен ден, но не повече от 20 % (двадесет на сто) от стойността на договора.

**IX. ГАРАНЦИИ**

Чл.22 (1). При подписване на договора Изпълнителятпредставя гаранция за изпълнение на договора e в размер на 5 % (пет на сто) от прогнозната стойност без ДДС и я представя в една от следните форми:

1. Неотменима и безусловна банкова гаранция със срок на валидност 30 (тридесет) дни след изтичане на срока на договора;

2. Парична сума преведена по банковата сметка на възложителя.

3. Застраховка, която обезпечава изпълнението чрез покритие на отговорността на изпълнителя.

(2). Изпълнителят е длъжен да поддържа валидността на банковата гаранция за изпълнение/застраховката до 30 дни след изтичане на срока на договора. Ако в банковата гаранция е посочена дата, като срок на валидност на гаранцията и този срок изтича преди срока на договора, Изпълнителят е длъжен, до 10 дни преди посочената дата, да представи банкова гаранция с удължена валидност.

(3). В случай, че Изпълнителят не удължи валидността на банковата гаранцията, Възложителят има право да отправи към банката писмено искане за плащане в полза на Възложителя и да задържи гаранцията за изпълнение под формата на паричен депозит или да прихване стойността на гаранцията от сумата за плащане.

(4).При липса на претенции към Изпълнителя, Възложителят освобождава гаранцията за изпълнение на договора или не инкасираната част от нея в срок до 30 дни, след изтичане на договора, без да дължи лихва за периода, през който средствата законно са престояли у него.

**X. ИЗКЛЮЧИТЕЛНИ ОБСТОЯТЕЛСТВА И/ИЛИ НЕПРЕДВИДЕНИ ОБСТОЯТЕЛСТВА**

Чл.23.(1) Не са налице „изключителни обстоятелства” и „непредвидени обстоятелства”, ако съответното събитие е вследствие на неположена грижа от страните или при полагане на дължимата грижа то може да бъде преодоляно.

(2) Страните не отговарят за неизпълнение на задълженията си по настоящия договор, ако то се дължи на изключителни обстоятелства и/или на непредвидени обстоятелства. Неизправната страна, която е била в забава към момента на настъпване на изключителните обстоятелства и/или непредвидените обстоятелства, не може да се позове на изключителни обстоятелства и/или непредвидени обстоятелства.

(3) Всяка една от страните е длъжна да уведоми писмено другата страна за настъпването и възможните последици от изключителни обстоятелства и/или непредвидените обстоятелства до 10 (десет) дни от датата на възникването им или при първа възможност.

(4) Докато трае изключителното обстоятелство, изпълнението на задълженията и на свързаните с тях насрещни задължения се спира.

(5) В случай на изключително обстоятелство и при условие, че тя забави изпълнението на договора повече от 1 (един) месец, Възложителят има право да прекрати договора.

**XI. ПРЕКРАТЯВАНЕ НА ДОГОВОРА**

Чл.24. Настоящият договор се прекратява в следните случаи преди изтичане на неговия срок:

1. по взаимно съгласие на страните, изразено в писмена форма;

2. при виновно неизпълнение или забава за повече от 30 (тридесет) календарни дни на задълженията от страна на Изпълнителя с 5 (пет) дневно писмено предизвестие от Възложителя;

3.при некачествено извършване на услугите или отказ от страна на Изпълнителя да извърши качествено действията в посочения срок;

4.в други случаи съгласно разпоредбите на настоящия договор.

 **XII. КОМУНИКАЦИИ**

Чл.25. Всички съобщения и уведомления между страните по този договор ще бъдат в писмена форма.

Чл.26. Всички уведомления между страните по този договор се изпращат, чрез препоръчана поща, по факс или по електронна поща на следните адреси:

**За Възложителя: За Изпълнителя:**

„Топлофикация София” ЕАД ………………………

тел.: …………………. тел.: ………………..

факс………………….. факс: ……………….

е-mail: ………………. е-mail: ………………

Чл.27. Ако някоя от страните промени посочените в предходната точка адреси без да уведоми другата страна, последната не отговаря за неполучени съобщения, уведомления и заявки.

 **XI. ЗАКЛЮЧИТЕЛНИ РАЗПОРЕДБИ**

Чл.28. Всяка от страните се задължава да уведоми писмено другата страна при промяна на адреса, друга регистрация или отговорните лица за изпълнението на договора в срок до 5 (пет) календарни дни, считано от датата на промяната.

Чл.29. Нищожността на някоя от клаузите на договора не води до нищожност на друга клауза или на договора като цяло.

Чл.30. Текстовете на договора и приложенията към него следва да се разглеждат като взаимно свързани и взаимно обясняващи се.

Чл.31. За всеки спор относно съществуването и действието на сключения договор се прилага българското гражданско и законодателно право.

Настоящият договор в едно с приложенията към него се изготви и подписа в 2 (два) еднообразни екземпляра по един за всяка от страните и влиза в сила от деня на подписването му и от двете страни.

Неразделна част от договора са:

Приложение № 1 – Предложение за изпълнение на обществената поръчка на Изпълнителя;

Приложение № 2 – Ценово предложение на Изпълнителя;

Приложение № 3 – Протокол от работата на комисията

**ВЪЗЛОЖИТЕЛ: ИЗПЪЛНИТЕЛ:**

**Георги Беловски ...............................**

**Изпълнителен директор ...............................**